Gurat sisih (Ingg.: "lateral line", Lat.: "linea lateralis") ya iku kaya déné indera peraba kang ana ing kéwan-kéwan vertebrata akuatik, utamanw ing iwak. Indera iki padatan kanggo ngerteni owahing getaran lan perobahan ing kolom banyu ing sakiteré. Kaprigelan ngindra iki mbok manawa awit anané modifikasi sèl-sèl epitelial, kang dikenal minangka sèl-sèl rambut, kang bisa ndeteksi pergeseran utawa perpindahan massa banyu akibat perobahan iwak utawa obahan liyané, lan ngowahine dadi impuls listrik lumantar sawijining sinapsis panampa rangsang.